સુરત જિલ્લાના બારડોલી તાલુકાનાં બમરોલી ગામે રહેતા નિવૃત્ત તલાટી બારડોલીના મુખ્ય માર્ગ પર ભંડારીવાડ નજીક આવેલ એસ.બી.આઈ બેન્કમાંથી રોકડા રૂપિયા 30 હજાર લઈને એક્ટિવા પર વ્હોરવાડની ગલી નજીકથી પસાર થતાં હતા ત્યારે એક અજાણ્યા તસ્કરે 30 હજાર રૂપિયા ભરેલી પ્લાસ્ટિકની બેગને ઝૂટવીને ભાગવાનો પ્રયત્ન કર્યો હતો. જેથી આ તલાટીએ બૂમાબૂમ કરતાં સ્થાનિક યુવાનો દોડી આવતા તસ્કર રૂપિયા ભરેલી બેગ ફેંકીને ભાગી છૂટ્યો હતો.